CELEX: 62010CN0340
Language: lv
Date: 2010-06-29 00:00:00
Title: Lieta C-340/10: Prasība, kas celta 2010. gada 29. jūnijā — Eiropas Komisija/Kipras Republika

11.9.2010   
            
            
               LV
            
            
               Eiropas Savienības Oficiālais Vēstnesis
            
            
               C 246/30
            
         Prasība, kas celta 2010. gada 29. jūnijā — Eiropas Komisija/Kipras Republika
   (Lieta C-340/10)
   ()
   2010/C 246/51
   Tiesvedības valoda — grieķu
   
      Lietas dalībnieki
   
   
      Prasītāja: Eiropas Komisija (pārstāvji — Georgios Zavvos un Donatella Recchia)
   
      Atbildētāja: Kipras Republika
   
      Prasītājas prasījumi:
   
   Prasītāja lūdz Tiesu atzīt, ka
   
               —
            
            
               neiekļaujot Paralimni ezera teritoriju ieteikto Kopienā nozīmīgo teritoriju (turpmāk tekstā — “iKNT”) valsts sarakstā, Kipras Republika nav izpildījusi Direktīvas 92/43/EEK par dabisko dzīvotņu, savvaļas faunas un floras aizsardzību 4. panta 1. punktā paredzētos pienākumus;
            
         
               —
            
            
               pieļaujot darbības, kas būtiski apdraud Paralimni ezera ekoloģiskās iezīmes, un neveicot aizsardzības pasākumus, kuri vajadzīgi, lai saglabātu Natrix natrix cypriaca sugas populāciju, kas ietekmē Paralimni ezera un Xyliatos dambja ekoloģisko stāvokli, Kipras Republika nav izpildījusi Direktīvā 92/43/EEK par dabisko dzīvotņu, savvaļas faunas un floras aizsardzību paredzētos pienākumus atbilstoši šīs direktīvas interpretācijai, ko Tiesa sniegusi spriedumā apvienotajās lietās C-117/03 un C-244/05;
            
         
               —
            
            
               neveicot pasākumus, kas vajadzīgi, lai izveidotu stingru Natrix natrix cypriaca aizsardzības sistēmu, Kipras Republika nav izpildījusi Direktīvas 92/43/EEK par dabisko dzīvotņu, savvaļas faunas un floras aizsardzību 12. panta 1. punktā paredzētos pienākumus;
            
         
               —
            
            
               piespriest Kipras Republikai atlīdzināt tiesāšanās izdevumus.
            
         
      Pamati un galvenie argumenti
   
   Komisija apgalvo, ka, 2009. gada decembrī neiekļaujot visu Paralimni ezera teritoriju iKNT valsts sarakstā, Kipras Republika nav izpildījusi Direktīvas 92/43/EEK par dabisko dzīvotņu, savvaļas faunas un floras aizsardzību 4. panta 1. punktā paredzētos pienākumus. Kipras Republika nav apstrīdējusi vajadzību Paralimni ezeru iekļaut iKNT skaitā. Neraugoties uz to, līdz argumentētajā atzinumā norādītā termiņa beigām ezers netika iekļauts iKNT valsts sarakstā. 2009. gada 24. novembrī Kipras Republika paziņoja Komisijai, ka Paralimni ezers oficiāli ir iekļauts “Natura 2000” tīklā, bet svarīgs ezera ziemeļu krasts nebija iekļauts iKNT sarakstā. 2009. gada 24. aprīlī Kipras Republikas Oficiālajā Vēstnesī tika publicēts grozījums ezera teritoriālajā plānojumā, kura rezultātā ezera ziemeļu krasts tika pārveidots par apbūvējamu teritoriju. Komisija norāda, ka jebkāda dzīvotņu izplatības ierobežošana ir nepamatota un ka, visu Paralimni ezera teritoriju neiekļaujot iKNT valsts sarakstā, Kipras Republika ir pārkāpusi Direktīvas 92/43/EEK 4. panta 1. punktu.
   Turklāt Komisija uzskata, ka atsevišķas kaitīgas darbības, kas veiktas Paralimni ezera teritorijā (it īpaši nelikumīga ūdens ieguve, apbūves attīstība, motociklu sacensību norise un šautuves atrašanās teritorijā), pasliktina sugas dzīvotnes stāvokli un iznīcina to un ka tādējādi, neveicot pasākumus, kas vajadzīgi, lai aizsargātu Natrix natrix cypriaca sugas populāciju, Kipras Republika nav izpildījusi pienākumus, kas paredzēti Direktīvā 92/43/EEK, kas interpretēta Tiesas judikatūrā (spriedumi lietā C-117/03 un lietā C-244/05).
   Turklāt Komisija norāda, ka tādas darbības kā teritorijas apbūves attīstība un apbūves gabalu ierīkošana Paralimni ezera ziemeļu krastā ir radījušas kaitējumu endēmiskas sugas dzīvotnei un tās populācijai. Līdz ar to, neveicot pasākumus, kas vajadzīgi, lai ieviestu un īstenotu stingru zalkša Natrix natrix cypriaca aizsardzības sistēmu, veicot “saskaņotus un koordinētus preventīvus pasākumus”, Kipras Republika nav izpildījusi Direktīvas 92/43/EEK par dabisko dzīvotņu, savvaļas faunas un floras aizsardzību 12. panta 1. punkta) un b) apakšpunktā paredzētos pienākumus.